רובן אמורים

רובן פליפה מרקוס אמורים (בפורטוגזית: Rúben Filipe Marques Amorim; נולד ב-27 בינואר 1985) הוא כדורגלן עבר פורטוגלי ומאמן כדורגל המאמן את קבוצת ספורטינג ליסבון. אמורים, יליד ליסבון, ערך את הופעת הבכורה שלו בליגת העל הפורטוגלית ב-14 בדצמבר 2003, כששיחק דקה אחת במדי בלננסש בניצחון 2–0 על אלברקה. בסך הכל ערך בקבוצה 96 הופעות וכבש ארבעה שערים. באפריל 2008 חתם על חוזה לארבע שנים בבנפיקה ליסבון. הוא הבקיע את שערו הראשון בקבוצה ב-23 בנובמבר בניצחון 2–0 על אקדמיקה דה קוימברה. בדצמבר 2011, לאחר שמיעט לשחק וסירב להתאמן יחד עם שאר שחקני הספסל, הועמד אמורים לדין משמעתי במועדון, וב-30 בינואר 2012 הושאל לספורטינג בראגה בה כבש 4 שערים ב-30 הופעות ליגה. בעונה שלאחר מכן חזר לבנפיקה, שיחק 37 משחקים בכל המסגרות וזכה עמה בטרבל. לאחר שסבל מפציעות רבות, ב-14 באוגוסט 2015 חתם בהשאלה לעונה אחת באל וואקרה מקטר. ב-4 באפריל 2017, לאחר יותר משנה של חוסר פעילות, סיים אמורים את חוזהו בבנפיקה ופרש ממשחק פעיל בגיל 32. אמורים שיחק עבור נבחרת פורטוגל עד גיל 21 באליפות אירופה עד גיל 21 בשנת 2007 בהולנד. הופעת הבכורה שלו בנבחרת הבוגרת של פורטוגל הגיעה במונדיאל 2010 כשעלה כמחליף במשחק בשלב הבתים נגד חוף השנהב שהסתיים בתיקו 0-0. אמורים היה גם חלק מסגל הנבחרת למונדיאל 2014. הוא ערך את הופעת הבכורה שלו בטורניר ב-26 ביוני במשחק נגד גאנה, משחק אותו הפסידה נבחרת פורטוגל והודחה מהטורניר. אמורים החל לשמש כמאמן בעונת 2018/2019 בקבוצת קאסה פיה מהליגה השלישית. בינואר 2019 הורידו לקבוצה שש נקודות. זמן קצר לאחר מכן הוא הגיש את התפטרותו. באמצע ספטמבר 2019 מונה אמורים למאמן לקבוצת המילואים של ספורטינג בראגה. שלושה חודשים לאחר מכן, הוא החליף את ריקרדו סה פינטו בקבוצה הראשונה של המועדון לאחר שזה פוטר מתפקידו. במשחקו הראשון כמאמן הוביל את הקבוצה לניצחון חוץ 7–1 על בלננסש SAD, ושלושה שבועות לאחר מכן זכה עם הקבוצה בגביע הליגה לאחר ניצחון על פורטו עם שער בדקה האחרונה. ב-15 בפברואר רשמה הקבוצה הניצחון הראשון של בראגה בחוץ על בנפיקה ליסבון מזה 65 שנים כשניצחה אותה 0–1. תחת אמורים הפסידה בראגה רק שני משחקים, שניהם בשמינית גמר הליגה האירופית לגלאזגו ריינג'רס. אמורים מונה למאמן ספורטינג ליסבון ב-4 במרץ 2020. אף על פי שהיו לו רק חודשיים של ניסיון אימון בקבוצה בוגרת, ספורטינג שילמה 10 מיליון אירו עבור שירותיו, דמי ההעברה השלישית בגבוהה ששולמה עבור מאמן בהיסטוריה. ב-23 בינואר 2021 זכה עם הקבוצה בגביע הליגה השני ברציפות שלו והראשון בספורטינג לאחר שניצחה את קבוצתו לשעבר בראגה במשחק הגמר. לאחר ששברה הקבוצה תחתיו שיא לאומי של 32 משחקים ללא הפסד, זכתה ספורטינג ליסבון באליפות הראשונה שלה מזה 19 שנה. לספורטינג היה רק הפסד אחד במהלך העונה כשהפסידה לבנפיקה 4–3 ב-15 במאי, הפסד שהגיע לאחר שהבטיחה כבר את האליפות. בסיום העונה נבחר אמורים למאמן העונה בליגה. אמורים החל את עונתו השנייה בספורטינג בזכייה בסופר קאפ הפורטוגלי. ב-24 בנובמבר ניצחה ספורטינג את בורוסיה דורטמונד 3–1 במשחק הלפני אחרון בשלב הבתים בליגת האלופות והבטיחה עלייה לשמינית הגמר לראשונה מאז עונת 2008/2009. ב-28 בנובמבר הפך אמורים למאמן המהיר ביותר שניצח ב-50 משחקים בליגה הפורטוגלית, לאחר ניצחון 0–2 על טונדלה. ב-29 בינואר 2022 זכה עם הקבוצה בגביע הליגה השלישי ברציפות שלו כמאמן, והשני ברציפות עם ספורטינג לאחר ניצחון 2–1 על בנפיקה. ב-6 למאי 2024 בעקבות הפסד 2-0 של בנפיקה ליסבון לפמליקאו ספורטינג זכתה באליפות וקיבל בפעם השנייה את תואר מאמן העונה. בנפיקה ליסבון אליפות פורטוגל (3): 2009/2010, 2013/2014, 2014/2015 גביע פורטוגלי: 2013/2014 גביע הליגה הפורטוגלית (5): 2008/2009, 2009/2010, 2010/2011, 2013/2014, 2014/2015 הסופר קאפ הפורטוגלי: 2014 ספורטינג בראגה גביע הליגה הפורטוגלית: 2012/2013 ספורטינג בראגה גביע הליגה הפורטוגלית: 2019/2020 ספורטינג ליסבון אליפות פורטוגל: 2020/2021, 2023/2024 גביע הליגה הפורטוגלית: 2020/2021, 2021/2022 הסופר קאפ הפורטוגלי: 2021 אישיים מאמן העונה בליגה הפורטוגלית: 2020/2021, 2023/2024 מדיה וקבצים בנושא רובן אמורים בוויקישיתוף רובן אמורים, ביישום טלגרם רובן אמורים, ברשת החברתית אינסטגרם רובן אמורים, באתר Transfermarkt רובן אמורים, באתר Soccerway רובן אמורים, באתר WorldFootball.net רובן אמורים, באתר National Football Teams רובן אמורים, באתר FootballDatabase.eu רובן אמורים, באתר ESPN פרופיל המאמן, באתר Transfermarkt עומר לושי, KICK, מי שמאמין (בצעירים) לא מפחד: ספורטינג ליסבון לוהטת / תוכן גולשים, באתר ynet, 26 במרץ 2021 Ruben Amorim.Ai Jesus que lá vou eu, ionline (בפורטוגזית) Rúben Amorim rescinde com o Benfica e coloca ponto final na carreira, www.ojogo.pt (ב־European Portuguese) SAPO, Rúben Amorim é o 3.º técnico mais caro do mundo, ficando atrás de outro português, SAPO Desporto (בפורטוגזית) Rúben Amorim atinge triunfo 50 na Liga - Sporting - Jornal Record, Record